b'\n_START_ARTICLE_\nJork\xc5\xa1irski terijer\n_START_SECTION_\nPovijest\n_START_PARAGRAPH_\nUzgajani su u po\xc4\x8detku da budu mali lovci. Danas to vi\xc5\xa1e nisu, ali je ta osobina malog lovca i ratnika ostala zabilje\xc5\xbeena u njihovim genima. Yorkshire vu\xc4\x8de podrijetlo iz Engleske. Na po\xc4\x8detku 19. stolje\xc4\x87a koristili su ga za lov zbog njegove hrabrosti i veli\xc4\x8dine. Engleska je tada bila vrlo siroma\xc5\xa1na. Kako ne bi ubijali \xc5\xbeivotinje za lov po \xc5\xa1umama, svi psi ve\xc4\x87i od 21 cm bili su zabranjeni. Kraljevski sluge hodali su naokolo s obru\xc4\x8dem promjera 21 cm, a pas koji nije mogao pro\xc4\x87i kroz obru\xc4\x8d, odmah bi bio ubijen.\n_START_SECTION_\nKarakter\n_START_PARAGRAPH_\nVrlo su znati\xc5\xbeeljni, hrabri i uvijek spremni na svaku avanturu, \xc5\xa1to ih nerijetko dovodi u velike nevolje i nezgode. Vlasnici ih moraju zato neprestano imati pod kontrolom, uza sebe i na povodniku (vodilici). Jork\xc5\xa1irski terijer vrlo je lojalan svojem vlasniku, a sumnji\xc4\x8dav prema strancima i gostima u ku\xc4\x87i. Agresivan je prema drugim psima, posebno manjim od sebe, bolje se sla\xc5\xbeu s odraslijom djecom._NEWLINE_Ipak, to je jedna od najljubaznijih, najneagresivnijih te najzaigranijih pasmina. Lako u\xc4\x8de i treniraju, tvrdoglavi su i zahtijevaju punu pa\xc5\xbenju svojih vlasnika te energi\xc4\x8dno brane svoj teritorij (stan). Ne smije im se popu\xc5\xa1tati u odgoju jer postaju neuroti\xc4\x8dni i tada neumjerno laju, te ih je nu\xc5\xbeno odu\xc4\x8diti od toga. Uza sve to oni su jedna od najobo\xc5\xbeavanijih malih pasmina, jer osvajaju svojom umiljato\xc5\xa1\xc4\x87u, slatko\xc4\x87om i energijom "malog ratnika". Lako se prilagode \xc5\xbeivotu u stanu i vrlo su aktivni unutar njega. Osjetljivi su na hladno\xc4\x87u i preferiraju boravak u toplom okoli\xc5\xa1u._NEWLINE_Mali su psi i lako ih je voditi na putovanja u tzv. transporterima koji se mogu nabaviti u Pet centru, a vole boraviti u njima i kad nisu na putu, gdje spavaju i preko no\xc4\x87i jer im je nu\xc5\xbean osje\xc4\x87aj sigurnosti i za\xc5\xa1ti\xc4\x87enosti.\n_START_SECTION_\nIzgled\n_START_PARAGRAPH_\nZlatno sme\xc4\x91e su boje s crnim pale\xc5\xbeom, duge, sjajne i fine dlake poput svile koja se prote\xc5\xbee od ki\xc4\x8dme i pada s obje strane do poda. Ako se ne izla\xc5\xbeu (na pse\xc4\x87im izlo\xc5\xbebama), vlasnici ih obi\xc4\x8dno \xc5\xa1i\xc5\xa1aju na kra\xc4\x87u du\xc5\xbeinu. Vrlo su \xc5\xbeivahnih pokreta, crnog nosi\xc4\x87a i o\xc4\x8diju, normalnog \xc5\xa1karastog zubala, u\xc5\xa1iju u obliku slova "V", vrlo obilne i duge dlake na podru\xc4\x8dju glave koju je nu\xc5\xbeno vezivati u repi\xc4\x87 da se ne bi prljala pri hranjenju te da mu vidno polje bude \xc5\xa1to preglednije. Zato ve\xc4\x87ina vlasnika trima dlaku na glavi svojih ljubimaca._NEWLINE_Potrebna je dnevna briga o njegovoj dlaci, jer za izlo\xc5\xbebe ona mora biti besprijekorne boje, izgleda i sjaja \xc5\xa1to se posti\xc5\xbee bri\xc5\xbenim i ispravnim \xc4\x8de\xc5\xa1ljanjem (ne \xc4\x8dupanjem) dlake, vezivanjem u repi\xc4\x87 na glavi i vezivanjem ostale dlake na tijelu pomo\xc4\x87u svilenih papiri\xc4\x87a da bi se o\xc4\x8duvala duljina i kvaliteta, te kupanjem sa specijalnim \xc5\xa1amponima namijenjenim za tu vrstu dlake. Na \xc5\xbealost pravu tajnu o njezi dlake terijera znaju samo stari i iskusni uzgajiva\xc4\x8di i "groomeri".\n_START_SECTION_\nBolesti\n_START_PARAGRAPH_\nUglavnom pate od bronhitisa i problema zubnog propadanja te od paraliza ekstrermiteta uzrokovanim hernijom diska le\xc4\x91nih kralje\xc5\xbeaka. Skokovi i padovi dovode do lomova ionako ve\xc4\x87 malih i fragilnih kostiju. Peporuka je hraniti ih isklju\xc4\x8divo premium suhom hranom zbog zdravlja usne \xc5\xa1upljine i ko\xc5\xa1tanog sistema (prethodno navedeni problemi)._NEWLINE_Prosje\xc4\x8dan \xc5\xbeivotni vijek jork\xc5\xa1irskog terijera je od 10 do 15 godina. Ekstremno patuljasti jork\xc5\xa1irski terijeri imaju kra\xc4\x87i \xc5\xbeivotni vijek.'